
Ministru kabineta sēdes protokollēmums

Informatīvais ziņojums "Par Latvijas stratēģiju virzībai uz Eiropas Kodolpētījumu organizācijas pilntiesīgas dalībvalsts statusu"

· 1. Pieņemt zināšanai iesniegto informatīvo ziņojumu.
· 2. Atbalstīt Latvijas virzību uz Eiropas Kodolpētījumu organizācijas (CERN) pilntiesīgas dalībvalsts (Full Membership) statusu.
· 3. Noteikt Izglītības un zinātnes ministriju par atbildīgo un Ārlietu ministriju par līdzatbildīgo par Latvijas virzības uz pilntiesīgas CERN dalībvalsts statusu nodrošināšanu.
· 4. Izglītības un zinātnes ministrijai sagatavot un iesniegt Valsts kancelejā Ministru kabineta vēstuli CERN Padomei/Ģenerāldirektoram par Latvijas nodomu kļūt par CERN dalībvalsti pirmsiestāšanās statusā - associate membership in pre-stage to full membership. Vēstules nosūtīšana CERN padomei par Latvijas nodomu kļūt par CERN dalībvalsti pirmsiestāšanās statusā neuzliek Latvijai finansiālas saistības.
· 5. Izglītības un zinātnes ministrijai līdz 2022.g. 15. decembrim izstrādāt un apstiprināt “Plānu Latvijas CERN stratēģijas īstenošanai” - norādot uzdevumu sasniegšanas galvenos līdzekļus, sadarbības mehānismus un pamatnostādnes.
· 6. Pieņemt zināšanai, ka Latvijas kā dalībvalsts statusa iegūšanai un nodrošināšanai CERN dalības maksas un atbalsta pasākumu izdevumu segšanai ir papildus nepieciešami  2024. gadā – 805 716 euro, 2025. gadā -  1 682 551 euro, 2026. gadā – 2 489 160  euro, 2027. gadā un turpmāk- 2 527 760  euro.
· 7. Jautājums par papildus nepieciešamo finansējumu 2024.gadam un turpmākajiem gadiem, lai nodrošinātu Latvijas kā CERN dalībvalsts dalības maksas segšanu un informatīvā ziņojuma 6.tabulā noteikto pasākumu izdevumu segšanu, izskatāms likumprojekta “Par valsts budžetu 2024. gadam un budžeta ietvaru 2024., 2025. un 2026. gadam" sagatavošanas procesā kopā ar visu ministriju un citu valsts pārvaldes iestāžu prioritāro pasākumu pieteikumiem  atbilstoši valsts budžeta finansiālajām iespējām.

